สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศฉบับประจำวันอังคารที่ 7 กรกฎาคม พ.ศ. 2558 ดัชนีหุ้นไทยปิดตลาด 1,473.23 จุด ลดลง 16.36 จุด ด้วยมูลค่าการซื้อขาย 32,145 ล้านบาท
7 ก.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศฉบับประจำวันอังคารที่ 7 กรกฎาคม พ.ศ. 2558 ดัชนีหุ้นไทยปิดตลาด 1,473.23 จุด ลดลง 16.36 จุด ด้วยมูลค่าการซื้อขาย 32,145 ล้านบาท 
****หุ้นที่ต้องระแวดระวังกับปัญหากรีซ หนีไม่พ้น “หุ้นพลังงาน” เพราะยิ่งยุโรปแก้ไม่ตกแบบนี้ ค่าเงินดอลลาร์สหรัฐแข็งค่าขึ้น..นั่นหมายถึงกระทบต่อราคาน้ำมันปรับตัวลงอย่างหลีกเลี่ยงไม่ได้…จึงถือเป็นปัญหาเชิงเทคนิคกดดัน “หุ้นพลังงาน” ตลอดช่วงสัปดาห์นี้
****หุ้น BBLยืนขาสั่นได้ไม่นาน ล่าสุดราคารูดกว่า 2% หลังเปิดห้องประชุมรับรอง “นักวิเคราะห์และกองทุน” เพื่อให้ข้อมูลงบการเงินไตรมาส 2/58 ปรากฏว่า…นักวิเคราะห์ส่วนใหญ่ “มีมุมมองเชิงลบ” พร้อมปรับลดเป้าหมายกำไรปีนี้ลงจากเดิมเฉลี่ย 8-10% ที่หนักไปกว่าบางแห่งให้ราคาเป้าหมายใหม่ 170 บาท จากเดิมกว่า 190 บาท โอ้ว…นี่มันต่ำกว่าราคาปัจจุบันซะอีกนะเนี่ย…อ้าวไหน “หม่อมอุ๋ย” บอกว่าเศรษฐกิจดีล่ะ หลงตัวเองมั้ง..!?
****หุ้น UWC หรือหุ้น “น้องเอื้อ” กลับมาพร้อมสตอรี่ใหม่ ซื้อกิจการ “โรงไฟฟ้าไบโอแก๊ส” ถือเป็นความตั้งใจที่ดี แต่ปัญหาอยู่ที่วัตถุดิบที่นำมาเป็นเชื้อเพลิง จะหามาจากไหนบ้าง..และเพียงพอหรือไม่ โดยเฉพาะ “ขี้ไก่” เฮ้อ…ไม่อยากนึกภาพเลยว่า “ไก่ไม่ต้องขี้กันแบบตูดบวม” เลยหรือเนี่ย..!!??
****หุ้น JTS ปรับขึ้นแรง 16% ด้วยแรงเก็งกำไรหลังราคาหุ้นต่ำกว่ามูลค่าทางบัญชี (BV) ล่าสุดมูลค่าทางบัญชีอยู่ที่ 1.56 บาท แต่ราคาหุ้น JTS เฉลี่ยประมาณ 1.50-1.52 บาท แต่ราคาหุ้นที่ปรับขึ้นแรงแบบนี้…คงต้องระวังแรงเทขายทำกำไรด้วยเช่นกัน
****หุ้น CHO และKCM ชักน่าสนใจมากขึ้น…ล่าสุดทั้งคู่กำลังศึกษาดูใจกัน เรื่อง “การร่วมทุนสร้างแวร์เฮาส์” พื้นที่ให้เช่า 5 หมื่นตารางเมตรในจังหวัดขอนแก่น เบื้องต้นรู้มาว่าเป็นที่ดินของ CHO นั่นเอง ถือว่าเป็น “ดีลวินวิน” ที่น่าสนใจทีเดียว เพราะถือเป็นคลังเสบียงให้กับทั้ง CHO และ KCM ในระยะยาวต่อไป
****ข่าวดีๆ มาแว้ว..จากPTT-BCP ประกาศให้ส่วนลดราคาน้ำมันแก่เกษตรกรอัตรา 50 สตางค์ต่อลิตร และ 30 สตางค์ต่อลิตรตามลำดับ เมื่อเติมน้ำมันผ่านสถานีบริการปั๊มปตท.และปั๊มบางจาก ผ่านบัตรสินเชื่อเกษตรกรของธนาคารเพื่อการเกษตรและสหกรณ์การเกษตร (ธ.ก.ส.) เพื่อบรรเทาความเดือดร้อนด้านต้นทุนผลิตของเกษตรกรที่กำลังประสบปัญหาภัยแล้งนั่นเอง..อ้าวรู้กันแล้วนะ
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 